เปิดโผหุ้นลีสซิ่งกำไร Q3 โตแกร่ง!
เทศกาลประกาศงบไตรมาส 3 ปี 2560 ได้สิ้นสุดไปแล้วเมื่อวันที่ 15 พ.ย. ก็พบว่า มีบริษัทที่แฮปปี้ และบริษัทที่ไม่แฮปปี้ ปนเปกันไป ทางข่าวหุ้นธุรกิจจึงทำการรวบรวมข้อมูลบริษัทในกลุ่มลีสซิ่งที่แฮปปี้ คือ สามารถทำกำไรในไตรมาส 3/2560 โตเพิ่มขึ้น จากงวดเดียวกันของปีก่อน
17 พ.ย. 2560

เทศกาลประกาศงบไตรมาส 3 ปี 2560 ได้สิ้นสุดไปแล้วเมื่อวันที่ 15 พ.ย. ก็พบว่า มีบริษัทที่แฮปปี้ และบริษัทที่ไม่แฮปปี้ ปนเปกันไป ทางข่าวหุ้นธุรกิจจึงทำการรวบรวมข้อมูลบริษัทในกลุ่มลีสซิ่งที่แฮปปี้ คือ สามารถทำกำไรในไตรมาส 3/2560 โตเพิ่มขึ้น จากงวดเดียวกันของปีก่อน ได้แก่ JMT, MTLS, THANI, TK, SAWAD และ ASK
ตัวแรก บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานไตรมาส 3 สิ้นสุดวันที่ 30 กันยายน 2560 มีกำไรสุทธิขยับขึ้นมาอยู่ที่ 98.80 ล้านบาท หรือ 0.27 บาทต่อหุ้น เพิ่มขึ้น 91.88% จากงวดเดียวกันของปีก่อน 51.49 ล้านบาท หรือ 0.14 บาทต่อหุ้น โดยได้แรงหนุนทั้งจากรายได้ธุรกิจให้บริการติดตามหนี้ และธุรกิจบริหารหนี้
ตัวที่สอง บริษัท เมืองไทย ลิสซิ่ง จำกัด (มหาชน) หรือ MTLS รายงานผลการดำเนินงานไตรมาส 3 สิ้นสุดวันที่ 30 กันยายน 2560 มีกำไรสุทธิขยับขึ้นมาอยู่ที่ 650.36 ล้านบาท หรือ 0.31 บาทต่อหุ้น เพิ่มขึ้น 62.21% จากงวดเดียวกันของปีก่อน 400.93 ล้านบาท หรือ 0.19 บาทต่อหุ้น ยังคงมีสินเชื่อเติบโตอย่างโดดเด่น
ตัวที่สาม บริษัท ราชธานีลิสซิ่ง จำกัด (มหาชน) หรือ THANI รายงานผลการดำเนินงานไตรมาส 3 สิ้นสุดวันที่ 30 กันยายน 2560 มีกำไรสุทธิขยับขึ้นมาอยู่ที่ 301.99 ล้านบาท หรือ 0.12 บาทต่อหุ้น เพิ่มขึ้น 38.43% จากงวดเดียวกันของปีก่อน 218.15 ล้านบาท หรือ 0.09 บาทต่อหุ้น เป็นผลจากรายได้รวมเพิ่มขึ้น ในขณะที่ค่าใช้จ่ายทางการเงินมีจำนวนลดลง
ตัวที่สี่ บริษัท ฐิติกร จำกัด (มหาชน) หรือ TK รายงานผลการดำเนินงานไตรมาส 3 สิ้นสุดวันที่ 30 กันยายน 2560 มีกำไรสุทธิขยับขึ้นมาอยู่ที่ 133.06 ล้านบาท หรือ 0.27 บาทต่อหุ้น เพิ่มขึ้น 18.35% จากงวดเดียวกันของปีก่อน 112.43 ล้านบาท หรือ 0.23 บาทต่อหุ้น โดยบริษัทมีรายได้ดอกเบี้ยเพิ่มขึ้นตามการขยายตัวของสินเชื่อเช่าซื้อรถจักรยานยนต์เป็นหลัก
ตัวที่ห้า บริษัท ศรีสวัสดิ์ คอร์ปอเรชั่น จำกัด (มหาชน) หรือ  SAWAD รายงานผลการดำเนินงานไตรมาส 3 สิ้นสุดวันที่ 30 กันยายน 2560 มีกำไรสุทธิขยับขึ้นมาอยู่ที่ 621.58 ล้านบาท หรือ 0.57 บาทต่อหุ้น เพิ่มขึ้น 14.46% จากงวดเดียวกันของปีก่อน 543.04 ล้านบาท หรือ 0.52 บาทต่อหุ้น โดยยังคงเป็นผลมาจากสินเชื่อที่เติบโตสูงจากการขยายสาขาเพิ่ม จนทำให้รายได้อื่นเติบโตตามไปด้วย
ตัวสุดท้าย บริษัท เอเซียเสริมกิจลีสซิ่ง จำกัด (มหาชน) หรือ ASK รายงานผลการดำเนินงานไตรมาส 3 สิ้นสุดวันที่ 30 กันยายน 2560 มีกำไรสุทธิขยับขึ้นมาอยู่ที่ 195.60 ล้านบาท หรือ 0.56 บาทต่อหุ้น เพิ่มขึ้น 3.17% จากงวดเดียวกันของปีก่อน 189.59 ล้านบาท หรือ 0.54 บาทต่อหุ้น เป็นผลจากอัตราผลตอบแทนจากการปล่อยสินเชื่อเพิ่มขึ้น
สำหรับบริษัทที่นำเสนอถือว่าเป็นบริษัทที่รักษาการเติบโตในเกณฑ์ดี และเชื่อว่าจะยังคงเป็นดาวเด่นในกลุ่มลีสซิ่งต่อไป เนื่องด้วยบริษัทเหล่านี้ยังมีประเด็นน่าติดตามต่อเนื่อง!